ขสมก. จัดเดินรถเฉพาะกิจให้บริการฟรี 5 เส้นทาง อำนวยความสะดวกให้แก่ประชาชนร่วมเฝ้าฯ รับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี
นางพริ้มเพรา วงศ์สุทธิรัตน์ รองผู้อำนวยการฝ่ายการเดินรถองค์การขนส่งมวลชนกรุงเทพ (ขสมก.) กล่าวว่า ในวันที่ 5 ธันวาคมนี้ ขสมก. ได้จัดรถเฉพาะกิจให้บริการโดยไม่เสียค่าใช้จ่ายเพื่ออำนวยความสะดวกแก่ประชาชนในการเดินทางไปที่อุทยานเฉลิมพระเกียรติ รัชกาลที่ 9 ระหว่างวันที่ 5-6 ธันวาคมนี้ ตั้งแต่เวลา 08.00 น. -18.00 น. หรือจนกว่าจะส่งประชาชนออกจากพื้นที่หมด โดยมีความถี่ในการปล่อยรถโดยสารคันละ 20 นาที สำหรับเส้นทางเดินรถเฉพาะกิจ (จอดรับ-ส่งทุกป้าย) จำนวน 5 เส้นทาง ซึ่งจอดรับ-ส่งที่กรมทางหลวง และโรงเรียนราชวินิตมัธยม เพื่อตรวจ ATK ได้แก่ เส้นทางที่ 1 อนุสาวรีย์ชัยสมรภูมิ (ฝั่งเกาะพญาไท) - อุทยานเฉลิมพระเกียรติฯ จอดรับ-ส่ง บริเวณกรมทางหลวง , เส้นทางที่ 2 สโมสรทหารบก-อุทยานเฉลิมพระเกียรติฯ จอดรับ-ส่งบริเวณกรมทางหลวง , เส้นทางที่ 3 สนามศุภชลาศัย-อุทยานเฉลิมพระเกียรติฯ จอดรับ-ส่งบริเวณโรงเรียนราชวินิตมัธยม , เส้นทางที่ 4 สนามหลวง-อุทยานเฉลิมพระเกียรติฯ จอดรับ-ส่งบริเวณโรงเรียนราชวินิตมัธยม และเส้นทางที่ 5 วงเวียนใหญ่-อุทยานเฉลิมพระเกียรติฯ จอดรับ-ส่งบริเวณโรงเรียนราชวินิตมัธยม พร้อมทั้งจัดรถโดยสารธรรมดา วิ่งรับ-ส่งประชาชนภายในอุทยานเฉลิมพระเกียรติฯ จำนวน 20 คัน ให้บริการตั้งแต่เวลา 10.00 น -18.00 น. หรือจนกว่าประชาชนจะออกจากพื้นที่หมดเพื่ออำนวยความสะดวกแก่ประชาชนสำหรับในวันที่ 6 ธันวาคม 2564 ขสมก. ได้จัดรถโดยสารธรรมดา วิ่งในเส้นทางเดินรถเฉพาะกิจ (จอดรับ-ส่งทุกป้าย) จำนวน 4 เส้นทาง โดยจอดรับ-ส่งที่อุทยานเฉลิมพระเกียรติฯ ประกอบด้วย เส้นทางที่ 1 อนุสาวรีย์ชัยสมรภูมิ (ฝั่งเกาะพญาไท) - อุทยานเฉลิมพระเกียรติฯ , เส้นทางที่ 2 สนามศุภชลาศัย-อุทยานเฉลิมพระเกียรติฯ , เส้นทางที่ 3 สนามหลวง-อุทยานเฉลิมพระเกียรติฯ และเส้นทางที่ 4 วงเวียนใหญ่-อุทยานเฉลิมพระเกียรติฯ